Félix María Samaniego

Félix María Serafín Sánchez de Samaniego Zabala esperante Felikso Samaniego (Laguardia, Alavo, 12-a de oktobro de 1745 – samloke, 11-a de aŭgusto de 1801 kun 56 jaroj) estis verkisto hispana fama pro siaj fabloj.

 Biografio 
Riĉa nobelo el kiu oni scias malmulte pri lia infanaĝo kaj junaĝo: ŝajne studis en lernejo en Francio.Alborg, Juan Luis: Historia de la literatura española. Tomo III: Siglo XVIII. Madrid, Gredos, 1993 (sepa reeldono). ISBN 84-249-3130-0; p. 530. Li formis parton de la Sociedad Bascongada de Amigos del País (societo de amikoj de la lando), fondita de Peñaflorida, kie legis siajn unuajn fablojn. La unua kolekto estis publikita en Valencio en 1781.

Li entuziasmiĝis por la enciklopediisma idearo kaj akiris la emon por la kritiko kontraŭ politiko, religio kaj privilegioj, kaj eĉ malakceptis postenon proponitan de Floridablanka.Alborg, Juan Luis: op. cit., p. 531. Maldececaj rakontoj estis komponitaj laŭ stilo de la erotaj fabloj de Jean de la Fontaine. Pro tiuj verkoj kaj aliaj kontraŭklerikala, suferis problemojn el la Inkvizicio eĉ portempan ankarcerigon en monaĥejo.

Li polemikis ankaŭ kontraŭ kolegoj kiaj Vicente García de la Huerta kaj Fray Diego González, sed ĉefe kontraŭ Tomás de Iriarte, kiu estis estinta lia amiko. Samaniego, kiu publikis en 1781 sian unuan fablokolekton, koleris kiam Iriarte prezentis tiun sian venontjare, kiel la «primera colección de fábulas enteramente originales» (unua kolekto de fabloj tute originalaj).Alborg, Juan Luis: op. cit., pp. 531-532.

 Referencoj 

 Eksteraj ligiloj 

 Portalo al Samaniego en la Biblioteca Virtual Miguel de Cervantes
 Verkoj de Samaniego en la Biblioteca Virtual Miguel de Cervantes
 Alia reta kolekto de fabloj de Samaniego 
 El jardín de Venus: Teksto  en PDF en la reta biblioteko  de la retejo  de la Ministerio de Kulturo de Urugvajo.
 Verkoj de Félix María Samaniego en la Biblioteca Digital Hispánica de la Biblioteca Nacional de España

Kategorio:Hispanaj verkistoj
Kategorio:Fabloj